[{"text_idx": "#000002", "text": "Mae'r Undeb Ewropeaidd yn darparu \u00a31.8bn i Gymru rhwng 2014-2020 er mwyn gwario ar gynlluniau i wella twf economaidd."}, {"text_idx": "#000003", "text": "Yr wythnos ddiwethaf dywedodd y Prif Weinidog David Cameron wrth BBC Cymru na allai pleidleiswyr \"fod yn sicr\" y byddai Llywodraeth Prydain yn gwario'r un swm o arian petai 'na benderfyniad i adael yr UE."}, {"text_idx": "#000004", "text": "Ond mae Mr Davies, sy'n ymgyrchu o blaid gadael yr undeb, yn dweud y gallai \"warantu\" y byddai'r arian yn dal ar gael."}, {"text_idx": "#000006", "text": "\"Mi alla' i warantu y byddai Llywodraeth Prydain yn gwneud yn siw\u0302r y byddai'r arian yn cael ei ddosbarthu ar draws rhanbarthau Prydain. Fel arall byddai'n methu yn ei dyletswydd i ddarparu help a chefnogi'r genedl mae'n cael ei hethol i lywodraethu.\""}, {"text_idx": "#000007", "text": "\"Os alla' i siarad yn blaen, allwn ni ddim parhau gyda'r ymgyrch ofn, gwthio pobl i'r bocs pleidleisio am eich bod chi'n eu dychryn nhw i bleidleisio un ffordd.\""}, {"text_idx": "#000008", "text": "Mae cymorth economaidd yn bwnc sy'n debygol o gael llawer o sylw yn ystod yr ymgyrch."}, {"text_idx": "#000010", "text": "Dywed cefnogwyr bod yr arian yn helpu i ddod a\u0302 buddsoddiad i gymunedau fyddai, fel arall, o bosib ddim yn cael cymaint o gefnogaeth llywodraeth."}, {"text_idx": "#000011", "text": "Ond mae gwrthwynebwyr yn dweud y byddai'n well gweinyddu'r arian yn uniongyrchol o Lundain neu Gaerdydd."}, {"text_idx": "#000012", "text": "Cafodd David Cameron ei holi'r wythnos ddiwethaf am ei deimladau bod Andrew RT Davies wedi penderfynu ymgyrchu yn erbyn aros yn rhan o'r Undeb Ewropeaidd."}, {"text_idx": "#000013", "text": "Ateb Mr Cameron oedd ei bod hi \"wastad yn siomedig pan nad yw rhywun yn cefnogi eich safbwynt chi.\""}, {"text_idx": "#000016", "text": "Cameron: 'Methu sicrhau' arian Ewropeaidd"}, {"text_idx": "#000019", "text": "\u00a3300m o iawndal i gyn-chwaraewyr rygbi yn bosib"}, {"text_idx": "#000023", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000029", "text": "Luka Modric\u0301, a'r rhwystrau eraill ar y llwybr i Euro 2024"}]